Nordjyllands Politi har haft en travl nat, da hele 14 personer har overnattet i detentionen. 10 af de anholdte er udlændinge. - Vi har haft travlt, da de fleste af de anholdte skulle afhøres med tolk, og det gør det hele lidt tungere, siger vagtchef Per Vagn fra Nordjyllands Politi. Allerede fredag sidst på eftermiddagen blev syv litauere anholdt med tyvekoster i bilen. Natten til lørdag blev to rumænske mænd anholdt efter et tasketyveri på Old Games Pub i Aalborg. En litauisk kvinde blev senere på natten anholdt på et bordel i Frederikshavn. Hun havde kun et fremmedpas og ingen arbejdstilladelse. Desuden har der været flere tilfælde af gadeuorden, og i Sæby blev en 21-årig mand anholdt, efter han havde kastet en flaske i hovedet på en anden mand.

Referat:
14 personer har overnattet hos politiet natten til lørdag. 10 af de anholdte er østeuropærere.  